Ganet eo bet Charles Tremel e Priel dan 23 a viz Ebrel 1885. Mab e oa da Erwan-Vari Dremel ha da Ann-Mari an Aubin hag a oa o terchel ostaleri ha ti-butun e Priel. Ober a reas e studi e kloerdi bihan Landreger e-lech ma kasas ur strollad choariva en-dro. Skrivañ a reas meur a bezhig evitañ. Goude bezañ tapet e ziv vachelouriezh, ez eas da Vrest ma sonas e-barzh laz-seniñ ar morlu e-pad pemp bloaz. Er gêr-se e kejas gant Jeanne-Marie Brenchereau, ur Challez ganet e 1881 e Rochefort-sur-Mer (Charente-Inférieure)<ref>Skol Vreiz niv. 44, 1976, p. 19</ref>, kelennerez war ar galleg, a oa o labourat e Bro-Rusia. Echu gantañ e amzer vartolod ez eas dhe bete da vMoskov e-lech ma timezjont e 1911 en iliz Sant-Loeiz-ar-Challaoued, dan 23 a viz Ebrel.